Innovatiivisilla palveluratkaisuilla parempia asiointikokemuksia - Editori.fi
OP Koti Suur-Savo Oy LKV:n toimitusjohtaja Maija Skön uskoo, että välittäjän vahva aluetuntemus helpottaa unelmien loma-asunnon löytämistä.
Etelä-Savo on suomalaisen mökkeilijän ihannealuetta. Täällä sijaitsee 10 prosenttia valtakunnan loma-asunnoista, ja kauppaa tehdään ympäri vuoden. OP Koti Suur-Savo Oy LKV:n toimitusjohtaja Maija Skön kertoo yhden onnistumisen avaimen löytyvän poikkeuksellisen aktiivisesta asiakaspalvelusta.
– Esimerkiksi pääkaupunkiseudulla on paljon sekä tämän alueen loma-asuntojen omistajia että ostajia, Maija Skön toteaa.
– Me palvelemme heitä siellä, missä he asuvat ja teemme asioinnista mahdollisimman luontevaa.
OP Koti Suur-Savon välittäjät käyvät ta-
paamassa mökkien myyjiä esimerkiksi Helsingissä – näin ihmiset pääsevät helposti keskustelemaan mökkikaupoista kasvotusten. Tämän päivän sähköiset palvelut mahdollistavat itse kaupanteon oman koneen äärellä missä vain, mutta neuvotteluvaiheessa ei henkilökohtaista kontaktia korvaa mikään.
– Ainutlaatuinen aluetuntemus on yksi välittäjiemme vahvuuksista, Maija Skön painottaa.
– Me pystymme käymään läpi myytävien kohteiden ja lähiympäristön erityispiirteet sekä kertomaan monista muista mökkeilijän olemiseen ja viihtyvyyteen vaikuttavista asioista, joihin Etelä-Savossa kiinnitetään paljon huomiota.